ऐसा लगता है कि देश में उदारवादी लोकतंत्र और नागरिक स्वतंत्रता खत्म होने के कगार पर है. मानवाधिकार कार्यकर्ताओं, लेखकों और वकीलों की हाल में हुई गिरफ्तारी से इसके साफ संकेत मिल रहे हैं. देश के कुछ शहरों से सुधा भारद्वाज, गौतम नवलखा, वरवर राव, वर्नोन गोंजालवेज और अरुण फरेरा जैसे लोगों की गिरफ्तारी यह बयां कर रही है कि जल्द हम देखेंगे कि असहमति की आवाजों को अस्थाई रूप से चुप करा दिया जाएगा और विरोध जताने वालों को जेल के अंदर डाल दिया जाएगा, जैसा कि देश में आपातकाल में या जर्मनी में नाजियों के शासन के दौरान देखने को मिला था.